Subject: Korralise õppetöö ajast reisimine oma huvides, mitte haridusega seonduvalt
From: "Kaire Jakobson" <[email-masked]>
To: Õiguskantsleri Kantselei - OKK <[email-masked]>
Date: Mon, 10 Nov 2025 23:56:07 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Probleem on seotud kooli ajast reisimisega. Olen mitmes koolis töötades
näinud, et kui lapsevanemad on otsustanud kooli õppetöö ajast reisile
minna, siis ei takista neid miski ning õiguskantsler on ka oma seisukohas
öelnud, et kooli ajal reisimist ei saa takistada. Paljud koolid on
koostanud ankeedi, mille lapsevanem peab täitma, kus on kirjas, kui pikalt
õpilane koolist puudub ning sellele ankeedile korjab õpilane kõikide
aineõpetajate allkirjad, kes õpilasele ainet annavad.

Küsimused:

1.

	Kas sellele ankeedile on õpetajal kohustus allkiri anda?
2.

	Kas mainitud ankeedi asemel võiks kool koostada lepingu, kus
lepingu poolteks on kooli esindaja ühelt poolt ja üks vastutav lapsevanem
teiselt poolt. Lepingu esemeks ehk sisuks oleks umbes selline kohustus:

	Vastutan puudutud perioodi eest kõikides minu lapse õppetööga
seotud õppeainetes läbivõetud materjali omandamise ning koduste tööde
täitmise eest.  Kui reisilt tagasi tulles on õppeaines planeeritud
arvestuslik või muu hindeline töö, siis vastutan selle eest, et õpilane on
selle töö jaoks ettevalmistunud.

3. Kas sellele lepingule saab lisada PGS viite?
4. Kas sellele lepingule saab lisada veel mõne viite kehtivast seadusest,
mis näitab lapsevanemale tema rolli ja kohustust kohustusliku hariduse
omandamisel?

5.

	Kui koostada selline leping, siis pole vaja õpilasel aineõpetajate
allkirju koguda, sest hoolimata sellest, kas aineõpetaja annab oma
allkirja või mitte, on lapsevanemal piletid ostetud ning reisile minnakse
kõigest hoolimata. Probleem on selles, et reisi ajal ei tegele õpilane
õppetööga ning pikema reisi puhul on mahajäämus märgatav. Kas selline
leping on õiguslikuks aluseks selle kohta, et õpetaja ei pea puudunud
õpilasele konsultatsiooni pakkuma, et puudutud ajal omandatud materjal
järgi õppida?

6. Kas on sobilik küsida, et te koostaksite näidislepingu, mida kool saaks
õppetööst puudumine reisimise tõttu isiklikul eesmärgul puhul kasutada?

Tänan ette vastuse eest

Kaire Jakobson
Kallavere Keskkool
arendusjuht